ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการเงินและการบัญชีของสำนักงานคณะกรรมการกำกับกิจการพลังงานพ.ศ.๒๕๕๑ อาศัยอำนาจตามความในมาตรา ๓๓ (๗)แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการเงินและการบัญชีของสำนักงานคณะกรรมการกำกับกิจการพลังงาน พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานประธานกรรมการ หมายความว่าประธานกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงาน และให้หมายความรวมถึงสำนักงานประจำเขตด้วยผู้จัดการฝ่ายการเงิน หมายความว่าหัวหน้าฝ่ายการเงินหรือพนักงานซึ่งได้รับมอบหมายให้มีหน้าที่หรือปฏิบัติหน้าที่หัวหน้าฝ่ายการเงินของสำนักงานหรือตำแหน่งอื่นใดซึ่งปฏิบัติงานมีลักษณะเดียวกันผู้จัดการสำนักงาน หมายความว่าหัวหน้าประจำสำนักงานประจำเขต หรือพนักงานซึ่งได้รับมอบหมายให้มีหน้าที่หรือปฏิบัติหน้าที่หัวหน้าประจำสำนักงานประจำเขตพนักงานการเงิน หมายความว่าพนักงานสำนักงานที่ได้รับมอบหมายให้ปฏิบัติงานด้านงบประมาณการเงินหรือด้านบัญชีของสำนักงานปีงบประมาณ หมายความว่าระยะเวลาตั้งแต่วันที่ ๑ ตุลาคมของปีหนึ่งถึงวันที่ ๓๐ กันยายนของปีถัดไปและให้ใช้ปี พ.ศ. ที่ถัดไปนั้นเป็นชื่อสำหรับปีงบประมาณนั้นงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์และระยะเวลาที่กำหนดจากเงินรายได้หรือทรัพย์สินของสำนักงานหลักฐานการจ่ายเงิน หมายความว่าหลักฐานที่แสดงว่าได้มีการจ่ายเงินให้แก่เจ้าหนี้หรือผู้รับตามข้อผูกพันแล้วเงินสดย่อย หมายความว่าเงินสดที่มีไว้เพื่อสำรองจ่ายประจำวันข้อ ๔ หลักเกณฑ์และวิธีปฏิบัติเกี่ยวกับการเงินและการบัญชีที่มิได้กำหนดไว้ในระเบียบนี้ให้ปฏิบัติตามมติคณะกรรมการข้อ ๕ ให้ประธานกรรมการกำกับกิจการพลังงานรักษาการตามระเบียบนี้และมีอำนาจวินิจฉัยปัญหาเกี่ยวกับการปฏิบัติตามระเบียบนี้หมวด๑การรับเงินและฝากเงิน ส่วนที่๑การรับเงิน ข้อ ๖ การรับเงินให้สำนักงานออกใบเสร็จรับเงินตามแบบที่เลขาธิการกำหนดให้แก่ผู้ชำระเงินทุกครั้งทั้งนี้ เว้นแต่การรับเงินที่เบิกจากกรมบัญชีกลางข้อ ๗ใบเสร็จรับเงินเล่มใดใช้รับเงินของปีงบประมาณใดให้ใช้รับเงินภายในปีงบประมาณนั้นเท่านั้นเมื่อขึ้นปีงบประมาณใหม่ให้ใช้ใบเสร็จรับเงินเล่มใหม่ ทั้งนี้ใบเสร็จรับเงินฉบับใดยังไม่ใช้ให้คงติดไว้กับเล่มและให้เจาะรูหรือประทับตราเลิกใช้เพื่อมิให้นำมาใช้รับเงินอีกต่อไปใบเสร็จรับเงินตามวรรคหนึ่งให้มีทะเบียนควบคุมที่สามารถตรวจสอบได้ข้อ ๘ ใบเสร็จรับเงินห้ามขูด ขีด ลบ หรือแก้ไขเพิ่มเติมหมายเลขกำกับเล่ม หมายเลขกำกับใบเสร็จรับเงิน จำนวนเงิน หรือผู้ชำระเงินหากใบเสร็จรับเงินฉบับใดลงรายการผิดพลาดให้ขีดฆ่าข้อความและเขียนใหม่แล้วให้ผู้รับเงินลงลายมือชื่อกำกับไว้ด้วยหรือขีดฆ่ายกเลิกใช้ใบเสร็จรับเงินนั้นทั้งฉบับ โดยออกใบเสร็จรับเงินฉบับใหม่การยกเลิกใช้ใบเสร็จรับเงินให้ติดใบเสร็จรับเงินฉบับที่ขีดฆ่ายกเลิกใช้ไว้กับสำเนาใบเสร็จรับเงินในเล่มเพื่อการตรวจสอบข้อ ๙ ให้ผู้จัดการฝ่ายการเงินมีหน้าที่รับผิดชอบในการควบคุมใบเสร็จรับเงินจัดทำทะเบียนคุมใบเสร็จรับเงินเพื่อให้ทราบและตรวจสอบได้ว่าได้จัดพิมพ์ขึ้นจำนวนเท่าใดมีการจ่ายใบเสร็จรับเงินเล่มใดให้เจ้าหน้าที่ผู้ใด เมื่อวัน เดือนปีใดและคงเหลือจำนวนเท่าใดข้อ ๑๐ การเบิกใบเสร็จรับเงินไปใช้ในการจัดเก็บเงินให้จัดทำใบเบิกเป็นหลักฐานข้อ ๑๑ ให้พนักงานการเงินผู้เบิกใบเสร็จรับเงินไปใช้ในการจัดเก็บเงินจัดทำทะเบียนการใช้ใบเสร็จรับเงินเพื่อให้ทราบและเพื่อตรวจสอบได้ว่ามีการเบิกใบเสร็จรับเงินเล่มใดและได้ใช้ใบเสร็จรับเงินเล่มใด เลขที่ใดถึงเลขที่ใดไปใช้ในการจัดเก็บเงินแล้วใบเสร็จรับเงินเล่มใดที่ใช้จัดเก็บเงินแล้วให้ส่งมอบพนักงานเก็บรักษาเมื่อสิ้นปีงบประมาณให้พนักงานการเงินผู้เบิกใบเสร็จรับเงินไปใช้ในการจัดเก็บเงินรายงานให้ผู้จัดการฝ่ายการเงินทราบว่ามีใบเสร็จรับเงินอยู่ในความรับผิดชอบเล่มใดเลขที่ใดถึงเลขที่ใด และได้ใช้ใบเสร็จรับเงินเล่มใดเลขที่ใดถึงเลขที่ใดไปใช้ในการจัดเก็บเงินแล้วภายใน ๓๐ วันนับจากวันสิ้นปีงบประมาณข้อ ๑๒ เมื่อสิ้นเวลารับเงิน ให้พนักงานการเงินจัดเก็บหรือรับชำระเงินส่งเงินที่ได้รับไว้ในวันนั้นพร้อมใบสรุปการรับเงินและเอกสารหลักฐานการรับเงินเพื่อตรวจสอบความถูกต้องต่อผู้จัดการฝ่ายการเงินหรือพนักงานที่ได้รับมอบหมายเข้าบัญชีเงินฝากธนาคารของสำนักงานภายในวันนั้น หรือเก็บรักษาไว้ที่ตู้นิรภัยของสำนักงานเพื่อนำเข้าบัญชีเงินฝากธนาคารของสำนักงานในวันทำการถัดไปข้อ ๑๓ ให้มีการบันทึกบัญชีสำหรับเงินที่ได้รับภายในวันที่ที่ได้รับเงินนั้นโดยแสดงให้เห็นถึงเลขที่เอกสาร รายการรับเงิน และจำนวนเงินที่รับในกรณีที่มีการรับเงินภายหลังกำหนดเวลาปิดบัญชีสำหรับวันนั้นแล้วให้บันทึกการรับเงินนั้นในวันทำการถัดไปส่วนที่๒การเปิดบัญชีเงินฝากธนาคาร ข้อ ๑๔ ให้สำนักงานเปิดบัญชีเงินฝากประเภทรายได้ของสำนักงานไว้กับธนาคารของรัฐหรือธนาคารพาณิชย์ที่มีความมั่นคงในนามสำนักงานโดยแยกเป็นบัญชีเงินฝากตามประเภทของเงินที่ได้รับโดยใช้ชื่อบัญชี ดังนี้ รายได้สำนักงานประเภท .................................................การเปิดบัญชีเงินฝากประเภทรายได้ของสำนักงานตามวรรคหนึ่งให้เลขาธิการเป็นผู้อนุมัติข้อ ๑๕ ให้สำนักงานเปิดบัญชีเงินฝากประเภทรายจ่ายของสำนักงานไว้กับธนาคารของรัฐหรือธนาคารพาณิชย์ที่มีความมั่นคงในนามสำนักงานโดยใช้ชื่อบัญชีดังนี้ สำนักงานคณะกรรมการกำกับกิจการพลังงานการเปิดบัญชีเงินฝากประเภทรายจ่ายของสำนักงานตามวรรคหนึ่งให้เลขาธิการเป็นผู้อนุมัติข้อ ๑๖ เงินที่สำนักงานได้รับให้นำฝากธนาคารทั้งจำนวนอย่างช้าภายในวันทำการถัดไปนับจากวันที่ได้รับเงินห้ามหักไว้หรือนำไปจ่ายเพื่อการใดทั้งสิ้น ยกเว้นเงินสดย่อยข้อ ๑๗ เงินงบประมาณทั่วไปที่รัฐบาลจัดสรรให้ให้สำนักงานเบิกจากกรมบัญชีกลางทั้งจำนวนหรือเป็นงวดและนำฝากธนาคารตามบัญชีที่เปิดในข้อ ๑๔ข้อ ๑๘ การรับเงินและส่งเงินระหว่างสำนักงานคณะกรรมการกำกับกิจการพลังงานและสำนักงานประจำเขตให้ใช้วิธีการโอนเงินผ่านบัญชีธนาคารข้อ ๑๙ สมุดคู่ฝากธนาคารและสมุดเช็คให้เก็บรักษาไว้ในที่ปลอดภัยหมวด๒การจ่ายเงิน ส่วนที่๑การเบิกจ่ายเงิน ข้อ ๒๐ การจ่ายเงินของสำนักงานให้เป็นไปตามแผนการดำเนินงานและแผนการใช้งบประมาณรายจ่ายของสำนักงานให้เลขาธิการหรือผู้ที่เลขาธิการมอบหมายเป็นผู้มีอำนาจอนุมัติเบิกจ่ายเงินตามวรรคหนึ่งข้อ ๒๑ เงินที่เบิกจากบัญชีของสำนักงานเพื่อการใดให้นำไปจ่ายได้เฉพาะเพื่อการนั้นเท่านั้น จะนำไปจ่ายเพื่อการอื่นไม่ได้ข้อ ๒๒ การจ่ายเงินให้จ่ายได้เฉพาะตามหลักเกณฑ์ที่สอดคล้องกับบทบัญญัติของกฎหมายระเบียบข้อบังคับหรือมติคณะกรรมการเท่านั้นข้อ ๒๓ การเบิกเงินจากบัญชีเงินฝากของสำนักงานให้จ่ายเป็นเช็คการสั่งจ่ายเช็คให้ผู้มีอำนาจลงลายมือชื่อร่วมกันอย่างน้อย ๒ คนให้เลขาธิการแต่งตั้งผู้มีอำนาจลงลายมือชื่อสั่งจ่ายเงินตามเช็คข้อ ๒๔ การเขียนเช็คสั่งจ่ายเงินให้ทำได้เมื่อผู้มีอำนาจลงลายมือชื่ออนุมัติให้เบิกจ่ายแล้วเท่านั้นยกเว้นการเบิกค่าใช้จ่ายประเภทเงินเดือนและค่าจ้างให้เบิกจ่ายตามสิทธิโดยไม่ต้องขออนุมัติเบิกจ่ายและให้สั่งจ่ายเงินเมื่อใกล้ถึงกำหนดจ่ายเงินข้อ ๒๕ การจ่ายเงินให้จ่ายเป็นเงินสด เช็คหรือจ่ายโดยวิธีการโอนเงินผ่านธนาคารหรือผ่านระบบอิเล็กทรอนิกส์หรือจ่ายโดยผ่านบัตรเครดิตทั้งนี้การจ่ายโดยผ่านบัตรเครดิตให้เป็นไปตามหลักเกณฑ์ที่เลขาธิการกำหนดข้อ ๒๖ การเขียนเช็คสั่งจ่ายเงินให้ปฏิบัติ ดังนี้(๑) การจ่ายเงินให้แก่เจ้าหนี้ให้ออกเช็คในนามของเจ้าหนี้หรือผู้รับโอนสิทธิเรียกร้องในเงินค่าซื้อสินทรัพย์และค่าจ้างทำของขีดฆ่าคำว่า หรือตามคำสั่ง หรือหรือผู้ถือ ออกและขีดคร่อมด้วย(๒) กรณีสั่งจ่ายเงินเพื่อขอรับเงินสดมาจ่ายให้ออกเช็คในนามเจ้าหน้าที่ของสำนักงานและขีดฆ่าคำว่าหรือตามคำสั่ง หรือ หรือผู้ถือออก ห้ามออกเช็คสั่งจ่ายเงินสดข้อ ๒๗ การใช้เช็คให้เรียงตามลำดับเลขที่ในสมุดเช็คเช็คฉบับใดเขียนผิดต้องการยกเลิกให้ขีดฆ่าแล้วเขียนคำว่ายกเลิกหรือประทับตรายกเลิกในตัวเช็คแล้วนำเช็คฉบับที่ยกเลิกมาติดไว้กับต้นขั้วเช็คเพื่อเป็นหลักฐานว่าได้ยกเลิกเช็คฉบับนั้นข้อ ๒๘ ให้ทำทะเบียนคุมเช็คตามแบบที่เลขาธิการกำหนดเพื่อควบคุมการจ่ายเช็คทุกฉบับข้อ ๒๙ การจ่ายเงินให้แก่ผู้รับเงินทุกรายการจะต้องมีหลักฐานการจ่ายเงินและจะต้องมีการบันทึกรายการจ่ายเงินในบัญชีภายในวันที่จ่ายเงินข้อ ๓๐ การจ่ายเงินทุกกรณีถ้าผู้จ่ายมีหน้าที่ต้องหักภาษีใดๆ ไว้ ณ ที่จ่าย ให้ทำการหักภาษี ณ ที่จ่ายไว้และดำเนินการนำส่งกรมสรรพากรตามเวลาที่กำหนดข้อ ๓๑ ให้พนักงานการเงินผู้จ่ายเงินประทับตรา จ่ายเงินแล้วและลงลายมือชื่อรับรองการจ่ายโดยให้มีมีชื่อตัวบรรจงกำกับไว้ พร้อมทั้งลงวัน เดือนปี ที่จ่ายเงินในหลักฐานการจ่ายเงินทุกฉบับเพื่อป้องกันการเบิกซ้ำและเพื่อประโยชน์ในการตรวจสอบข้อ ๓๒ การจ่ายเงินให้บุคคลใดในสำนักงานถ้าบุคคลนั้นไม่สามารถมารับเงินด้วยตัวเองได้จะต้องมีใบมอบฉันทะการรับเงินแบบใบมอบฉันทะให้เป็นไปตามที่เลขาธิการกำหนดการจ่ายเงินให้เจ้าหนี้ภายนอกรวมทั้งการโอนสิทธิเรียกร้องในเงินค่าซื้อทรัพย์สินและค่าจ้างทำของหากเจ้าหนี้หรือผู้รับโอนสิทธิไม่สามารถมารับเงินด้วยตัวเองได้จะทำหนังสือมอบอำนาจให้บุคคลอื่นมารับเงินแทนก็ได้ข้อ ๓๓ เงินรายรับของสำนักงานยกเว้นเงินหรือทรัพย์สินที่มีผู้บริจาคให้เมื่อหักรายจ่ายสำหรับการดำเนินงานของสำนักงาน และค่าภาระต่างๆ ที่เหมาะสมเมื่อหมดความจำเป็นแล้วเหลือเท่าใดให้นำส่งคลังเป็นรายได้แผ่นดินในกรณีที่มีหนี้ผูกพัน ซึ่งได้รับอนุมัติจากเลขาธิการแล้วให้กันเงินไว้ได้และสำหรับกรณีไม่มีหนี้ผูกพันแต่มีความจำเป็นจะต้องเก็บเงินไว้จ่ายหลังสิ้นปีงบประมาณให้เลขาธิการจัดทำแผนรายจ่ายที่เบิกจ่ายข้ามปีเสนอคณะกรรมการเพื่ออนุมัติอย่างช้าก่อนวันทำการสุดท้ายของปีงบประมาณข้อ ๓๔ โดยปกติค่าใช้จ่ายที่เกิดขึ้นในปีงบประมาณใดให้เบิกจากเงินงบประมาณรายจ่ายปีนั้นไปจ่ายหากมีความจำเป็นไม่สามารถเบิกจ่ายจากเงินงบประมาณรายจ่ายของปีนั้นได้ให้ขออนุมัติจากเลขาธิการเบิกจากเงินงบประมาณรายจ่ายปีถัดไปได้และแจ้งให้คณะกรรมการทราบยกเว้นค่าใช้จ่ายสาธารณูปโภคให้นำมาเบิกจ่ายจากงบประมาณรายจ่ายประจำปีที่ได้รับแจ้งให้ชำระหนี้ได้โดยไม่ต้องขออนุมัติเลขาธิการข้อ ๓๕ การจ่ายเงินเดือน ค่าจ้าง ค่าตอบแทนและบำเหน็จ ให้แก่คณะกรรมการเลขาธิการ พนักงานและลูกจ้างให้จ่ายผ่านธนาคารพาณิชย์ซึ่งเลขาธิการเป็นผู้อนุมัติไว้ในการจ่ายเงินตามวรรคหนึ่งให้ส่งใบรายการแสดงเงินเดือน เงินเพิ่ม (ถ้ามี) เงินประจำตำแหน่งพร้อมทั้งการหักเงินรายการต่างๆ ให้แก่กรรมการ เลขาธิการพนักงานและลูกจ้างแต่ละรายทุกเดือนส่วนที่๒หลักฐานการจ่ายเงิน ข้อ ๓๖ หลักฐานการจ่ายเงินที่เป็นใบเสร็จรับเงินซึ่งผู้รับเงินออกให้อย่างน้อยต้องมีรายการดังต่อไปนี้(๑) ชื่อ สถานที่อยู่ หรือที่ทำการของผู้รับเงิน(๒) วัน เดือน ปีที่รับเงิน(๓) รายการแสดงการรับเงินระบุว่าเป็นค่าอะไร(๔) จำนวนเงินทั้งตัวเลขและตัวอักษร(๕) ลายมือชื่อผู้รับเงินข้อ ๓๗ กรณีผู้รับเงินไม่มีใบเสร็จรับเงินออกให้ให้ใช้ใบสำคัญรับเงินตามแบบที่เลขาธิการกำหนดข้อ ๓๘ ในกรณีหลักฐานการจ่ายเป็นภาษาต่างประเทศยกเว้นภาษาอังกฤษให้มีคำแปลภาษาไทยตามสาระสำคัญในข้อ ๓๖ ไว้ด้วยและให้ผู้ใช้สิทธิขอเบิกเงินลงลายมือชื่อรับรองคำแปลด้วยข้อ ๓๙ การจ่ายเงินในต่างประเทศซึ่งตามกฎหมายหรือตามประเพณีนิยมของประเทศนั้นๆ ไม่ต้องออกใบเสร็จรับเงินหรือออกใบรับเงินไม่เป็นไปตามหลักเกณฑ์ในข้อ๓๖ ให้ผู้จ่ายเงินทำใบรับรองการจ่ายเงินตามแบบที่เลขาธิการกำหนดโดยระบุว่าเป็นการจ่ายเงินค่าอะไร เมื่อวัน เดือน ปีใด จำนวนเท่าใดและลงลายมือชื่อรับรองการจ่ายในกรณีที่มีหลักฐานเป็นอย่างอื่นให้แนบหลักฐานนั้นไปพร้อมกับใบรับรองด้วยข้อ ๔๐ การจ่ายเงินรายใดซึ่งตามลักษณะไม่อาจเรียกใบเสร็จรับเงินจากผู้รับชำระเงินได้ให้ผู้จ่ายเงินทำใบรับรองการจ่ายเงินโดยให้บันทึกชี้แจงเหตุที่ไม่อาจเรียกใบเสร็จรับเงินไว้เพื่อประกอบการพิจารณาด้วยการจ่ายค่าไปรษณียากรไม่ว่าจะเป็นจำนวนเท่าใดผู้จ่ายเงินจะทำใบรับรองการจ่ายเงินโดยแสดงจำนวนและเลขที่ของหนังสือหรือไปรษณียภัณฑ์ที่ส่งและจำนวนเงินค่าไปรษณียากรที่จ่ายโดยไม่ต้องชี้แจงเหตุผลตามวรรคแรกก็ได้ข้อ ๔๑ การจ่ายเงินดังต่อไปนี้ให้ผู้จ่ายเงินทำใบรับรองการจ่ายเงินโดยไม่ต้องทำบันทึกชี้แจงเหตุผลตามข้อ ๔๐ก็ได้(๑) การจ่ายเงินรายหนึ่งๆ เป็นจำนวนไม่ถึง ๕๐๐บาท(๒) การจ่ายเงินเป็นค่าพาหนะรับจ้าง(๓) การจ่ายเงินเป็นค่าโดยสารรถไฟรถยนต์ประจำทางหรือเรือยนต์ประจำทาง(๔) การจ่ายเงินอื่นตามที่เลขาธิการเห็นสมควรข้อ ๔๒ ในกรณีที่หลักฐานการจ่ายเงินสูญหายให้ปฏิบัติ ดังต่อไปนี้(๑)ถ้าใบเสร็จรับเงินสูญหายให้ใช้สำเนาใบเสร็จรับเงินซึ่งผู้รับเงินรับรองแทนได้(๒)ถ้าใบสำคัญรับเงินสูญหายหรือไม่อาจขอสำเนาใบเสร็จรับเงินตาม (๑) ได้ให้ผู้จ่ายเงินทำใบรับรองการจ่ายเงินโดยชี้แจงเหตุผลพฤติการณ์ที่หลักฐานการจ่ายเงินสูญหายและไม่อาจขอสำเนาใบเสร็จรับเงินนั้นได้พร้อมทั้งคำรับรองว่ายังไม่เคยนำหลักฐานการจ่ายเงินมาเบิกจ่ายและถ้าหากค้นพบภายหลังก็จะไม่นำมาเบิกจ่ายอีกเสนอเลขาธิการหรือผู้ที่เลขาธิการมอบหมายเพื่อพิจารณาอนุมัติเมื่อได้รับอนุมัติแล้วให้ใช้ใบรับรองนั้นเป็นหลักฐานการจ่ายเงินได้ข้อ ๔๓ หลักฐานการจ่ายต้องพิมพ์หรือเขียนด้วยหมึกการแก้ไขหลักฐานการจ่ายให้ใช้วิธีขีดฆ่าแล้วพิมพ์หรือเขียนใหม่และให้ผู้รับเงินลงลายมือชื่อกำกับไว้ทุกแห่งส่วนที่๓การจ่ายเงินยืม ข้อ ๔๔การยืมเงินจากเงินสดย่อย จะกระทำได้เฉพาะเพื่อนำไปใช้จ่ายในกรณีดังต่อไปนี้(๑) ค่าเครื่องดื่มและอาหารว่างในการประชุม(๒) ค่าใช้จ่ายในการเดินทางไปปฏิบัติงาน(๓) ค่าใช้จ่ายในการจัดสัมมนา หรือจัดงานต่างๆ(๔) การจัดซื้อหรือจ้างที่จำเป็นและเร่งด่วนซึ่งต้องได้รับอนุมัติให้ดำเนินการจัดซื้อหรือจ้างแล้ว(๕) ค่าใช้จ่ายอื่นตามที่เลขาธิการเห็นสมควรข้อ ๔๕ การจ่ายเงินยืมจะจ่ายได้แต่เฉพาะที่ผู้ยืมได้ทำสัญญาการยืมเงินตามแบบที่เลขาธิการกำหนดและผู้มีอำนาจได้อนุมัติให้จ่ายเงินยืมตามสัญญาการยืมเงินนั้นแล้วเท่านั้นข้อ ๔๖ การอนุมัติให้ยืมเงินให้เลขาธิการหรือผู้ที่เลขาธิการมอบหมายพิจารณาอนุมัติให้ยืมเฉพาะเท่าที่จำเป็นเพื่อใช้ในการปฏิบัติงานและห้ามมิให้อนุมัติให้ยืมเงินครั้งใหม่จนกว่าผู้ยืมจะได้ชำระเงินยืมครั้งเก่าให้เสร็จสิ้นไปก่อนเว้นแต่จะได้รับอนุมัติจากเลขาธิการหรือผู้ที่เลขาธิการมอบหมายข้อ ๔๗ ผู้ยืมจะต้องใช้เงินยืมตามที่ระบุไว้ในรายการและวัตถุประสงค์ในสัญญาการยืมเงินเท่านั้นข้อ ๔๘ การจ่ายเงินยืมเป็นค่าใช้จ่ายในการเดินทางไปปฏิบัติงานในราชอาณาจักรให้จ่ายได้สำหรับระยะไม่เกิน ๖๐ วัน หากจำเป็นจะต้องจ่ายเกินกว่ากำหนดดังกล่าวจะต้องได้รับอนุมัติจากเลขาธิการหรือผู้ที่เลขาธิการมอบหมายข้อ ๔๙ เงินที่เบิกไปเพื่อจ่ายให้ยืมถ้าผู้ยืมจำเป็นต้องจ่ายเงินติดต่อคาบเกี่ยวไปถึงปีงบประมาณใหม่จะเบิกล่วงหน้าจากปีงบประมาณปัจจุบันไปจ่ายสำหรับระยะเวลาในปีงบประมาณใหม่ก็ได้โดยให้ถือเป็นรายจ่ายของปีที่เบิกเงินยืม เพื่อเป็นค่าใช้จ่ายในกรณี ดังต่อไปนี้(๑) ค่าใช้จ่ายในการเดินทางไปปฏิบัติงาน ไม่เกิน๖๐ วัน(๒) สำหรับปฏิบัติงานอื่นๆ ไม่เกิน ๑๕ วันข้อ ๕๐ เงินที่ยืมไปให้ผู้ยืมส่งใช้หลักฐานการจ่ายเงินและเงินเหลือจ่าย (ถ้ามี) ภายในกำหนดระยะเวลาดังนี้(๑) กรณีเดินทางไปประจำต่างสำนักงานให้ส่งใช้เงินยืมภายใน ๓๐ วันนับจากวันที่ได้รับเงิน(๒) กรณีเดินทางไปปฏิบัติงานอื่นรวมทั้งการเดินทางไปปฏิบัติงานในต่างประเทศชั่วคราว ให้ส่งใช้เงินยืมภายใน ๑๕วันนับจากวันที่กลับมาถึงหากเป็นการยืมเงินบางส่วนและใช้บัตรเครดิตของสำนักงานร่วมด้วยให้หักล้างภายใน ๓๐ วัน นับจากวันที่กลับมาถึง(๓) กรณียืมเพื่อปฏิบัติงานนอกจากตาม (๑) หรือ(๒) ให้ส่งใช้เงินยืมภายใน ๓๐ วันนับจากวันที่ได้รับเงิน(๔) กรณีไม่มีความจำเป็นต้องใช้เงินยืมตามที่ได้รับอนุมัติให้นำเงินยืมทั้งจำนวนที่ได้รับส่งคืนทันทีข้อ ๕๑ เมื่อผู้ยืมส่งใช้เงินยืมให้พนักงานการเงินบันทึกการรับคืนเงินยืมในสัญญาการยืมเงินพร้อมทั้งออกใบเสร็จรับเงินหรือออกใบรับหลักฐานการจ่ายเงินที่ส่งใช้หักล้างเงินยืมตามแบบที่เลขาธิการกำหนดให้ผู้ยืมไว้เป็นหลักฐานข้อ ๕๒ ในกรณีที่ผู้ยืมได้ส่งใช้เงินยืมแล้วภายหลังมีเหตุต้องทักท้วง ให้พนักงานการเงินแจ้งข้อทักท้วงให้ผู้ยืมทราบโดยเร็วและให้ผู้ยืมปฏิบัติตามข้อทักท้วงภายใน ๑๕ วันนับจากวันที่รับทราบข้อทักท้วงหากผู้ยืมไม่ดำเนินการตามข้อทักท้วงและไม่ได้ชี้แจงเหตุผลให้พนักงานการเงินทราบก็ให้ดำเนินการตามเงื่อนไขในสัญญาการยืมเงินโดยถือว่าผู้ยืมยังมิได้ส่งใช้เงินยืมตามที่ทักท้วงนั้นข้อ ๕๓ ในกรณีที่ผู้ยืมมิได้ชำระคืนเงินยืมภายในกำหนดให้ผู้จัดการฝ่ายการเงินเรียกให้ชดใช้เงินยืมตามเงื่อนไขในสัญญาการยืมเงินให้เสร็จสิ้นไปโดยเร็วอย่างช้าไม่เกิน ๑๕ วันนับจากวันครบกำหนดในกรณีไม่อาจปฏิบัติตามวรรคแรกให้รายงานเลขาธิการเพื่อพิจารณาสั่งการบังคับให้เป็นไปตามสัญญายืมเงินต่อไปข้อ ๕๔ ให้สำนักงานเก็บรักษาสัญญาการยืมเงินซึ่งยังมิได้ชำระคืนเงินยืมให้เสร็จสิ้นไว้ในที่ปลอดภัยอย่าให้สูญหายได้และเมื่อผู้ยืมได้ชำระคืนเงินยืมเสร็จสิ้นแล้วก็ให้เก็บเช่นเดียวกับหลักฐานการจ่ายเงินส่วนที่๔เงินสดย่อย ข้อ ๕๕ ให้ผู้จัดการฝ่ายการเงินหรือผู้จัดการสำนักงานเป็นผู้มีหน้าที่รับผิดชอบดูแลเงินสดย่อยของสำนักงานข้อ ๕๖ ให้สำนักงานมีเงินสดย่อยไว้สำรองจ่ายดังต่อไปนี้(๑) สำนักงานคณะกรรมการกำกับกิจการพลังงานไม่เกิน๓๐๐,๐๐๐ บาทต่อวัน(๒) สำนักงานประจำเขตไม่เกิน ๑๐,๐๐๐บาทต่อวันการเปลี่ยนแปลงจำนวนเงินตามวรรคหนึ่งให้เป็นอำนาจของคณะกรรมการข้อ ๕๗ การจ่ายเงินสดย่อยให้จ่ายสำหรับค่าใช้จ่ายต่างๆดังต่อไปนี้(๑) ค่าเบี้ยประชุมหรือค่าตอบแทนอื่น(๒) จ่ายให้บุคคลภายนอกสำหรับหนี้จำนวนเล็กน้อยครั้งละไม่เกิน ๑,๐๐๐ บาท ต่อราย(๓) เป็นหนี้ที่ต้องชำระด้วยเงินสดซึ่งผู้ขายหรือผู้รับจ้างไม่ยินยอมรับชำระหนี้ด้วยเช็ค(๔) จ่ายให้บุคคลภายในสำนักงาน(๕) ค่าใช้จ่ายอื่นตามที่เลขาธิการเห็นสมควรข้อ ๕๘ การเก็บรักษาเงินสดย่อยของสำนักงาน ให้ดำเนินการดังต่อไปนี้(๑)ให้เลขาธิการหรือผู้ที่เลขาธิการมอบหมายเก็บรักษาเงินสดย่อยของสำนักงานคณะกรรมการกำกับกิจการพลังงานตรวจนับทุกสิ้นวันและเก็บรักษาไว้ในตู้นิรภัยของสำนักงานคณะกรรมการกำกับกิจการพลังงาน(๒)ให้ผู้จัดการสำนักงานหรือผู้ที่ผู้จัดการสำนักงานมอบหมายเก็บรักษาเงินสดย่อยของสำนักงานประจำเขตตรวจนับทุกสิ้นวันและเก็บรักษาไว้ในตู้นิรภัยของสำนักงานประจำเขตข้อ ๕๙ การจ่ายเงินจากเงินสดย่อยให้จัดทำใบสำคัญจ่ายเงินสดย่อยตามแบบที่เลขาธิการกำหนดเป็นหลักฐานการจ่ายเงินใบสำคัญจ่ายเงินสดย่อยทุกใบที่จ่ายเงินแล้วให้เก็บเข้าแฟ้มเรียงตามลำดับเลขที่การจ่ายเงินข้อ ๖๐ ใบสำคัญจ่ายเงินสดย่อยที่มีเอกสารหลักฐานครบถ้วนถูกต้อง และได้รับอนุมัติจากผู้มีอำนาจอนุมัติให้เบิกจ่ายได้แล้ว ให้รวบรวมหลักฐานเพื่อขอเบิกเงินสดย่อยกลับคืนมาทดแทนส่วนที่จ่ายไปทุก๗ วันหรือก่อน ๗ วัน เมื่อเห็นว่าเงินสดย่อยที่เหลืออยู่มีจำนวนไม่เพียงพอข้อ ๖๑ พนักงานการเงินผู้มีหน้าที่ดูแลเงินสดย่อยจะต้องบันทึกรายการรับจ่ายเงินสดย่อยประจำวันในทะเบียนคุมเงินสดย่อยตามแบบที่เลขาธิการกำหนดข้อ ๖๒ ในกรณีที่มีการเปลี่ยนตัวพนักงานการเงินผู้มีหน้าที่ดูแลเงินสดย่อยให้ตรวจสอบความถูกต้องเงินสดย่อยคงเหลือกับหลักฐานการจ่ายเงินก่อนส่งมอบงานและให้ส่งมอบงานเป็นลายลักษณ์อักษรหมวด๓การเก็บรักษาเงิน ส่วนที่๑กรรมการเก็บรักษาเงิน ข้อ ๖๓ ให้เลขาธิการหรือผู้จัดการสำนักงานแล้วแต่กรณีพิจารณาแต่งตั้งผู้จัดการฝ่ายการเงินและพนักงานอื่นร่วมเป็นกรรมการเก็บรักษาเงินจำนวน๒ คนทั้งนี้ให้กรรมการเก็บรักษาเงินเป็นผู้ถือลูกกุญแจตู้นิรภัยคนละ ๑ ดอกข้อ ๖๔ การเก็บรักษาลูกกุญแจตู้นิรภัย ต้องให้อยู่ในที่ปลอดภัยอย่าให้สูญหายหรือให้ผู้ใดลักลอบนำไปพิมพ์แบบกุญแจได้หากปรากฏว่าลูกกุญแจสูญหายหรือมีกรณีสงสัยว่าจะมีผู้ปลอมแปลงลูกกุญแจให้รีบรายงานให้เลขาธิการหรือผู้จัดการสำนักงานทราบเพื่อสั่งการโดยด่วนส่วนที่๒ตู้นิรภัยเก็บเงิน ข้อ ๖๕ ให้สำนักงานจัดให้มีตู้นิรภัยสำหรับเก็บรักษาเงินของสำนักงานข้อ ๖๖ ตู้นิรภัยของสำนักงานให้ตั้งไว้ในที่ปลอดภัยในสำนักงานและตู้นิรภัยตู้หนึ่งๆ ให้มีลูกกุญแจอย่างน้อย ๒ ชุดแต่ละชุดให้มีลูกกุญแจอย่างน้อย ๒ ดอก แต่ละดอกมีลักษณะต่างกันข้อ ๖๗ การเก็บรักษาลูกกุญแจตู้นิรภัยให้ถือปฏิบัติดังต่อไปนี้ชุดที่ ๑สำหรับสำนักงานคณะกรรมการกำกับกิจการพลังงานให้เลขาธิการหรือผู้ที่เลขาธิการมอบหมายเป็นผู้เก็บรักษาสำหรับสำนักงานให้ผู้จัดการสำนักงานหรือผู้ที่ผู้จัดการสำนักงานประจำเขตมอบหมายเป็นผู้เก็บรักษาชุดที่ ๒ กรรมการเก็บรักษาเงินเป็นผู้เก็บรักษาส่วนที่๓การเก็บรักษาเงิน ข้อ ๖๘ ให้ผู้จัดการฝ่ายการเงินหรือพนักงานการเงินผู้รับผิดชอบจัดทำรายงานเงินคงเหลือประจำวันตามแบบที่เลขาธิการกำหนดเป็นประจำทุกวันหากวันใดไม่มีการรับจ่ายเงินจะไม่ทำรายงานเงินคงเหลือประจำวันนั้นก็ได้แต่ให้หมายเหตุในรายงานเงินคงเหลือประจำวันที่มีการรับจ่ายเงินถัดไปให้ทราบด้วยข้อ ๖๙ เมื่อสิ้นเวลารับจ่ายเงินให้เจ้าหน้าที่การเงินนำเงินที่จะเก็บรักษาและรายงานเงินคงเหลือประจำวันส่งมอบต่อกรรมการเก็บรักษาเงินให้กรรมการเก็บรักษาเงินร่วมกันตรวจสอบตัวเงินกับรายงานเงินคงเหลือประจำวันเมื่อปรากฏว่าถูกต้องแล้วให้นำเงินเข้าเก็บรักษาในตู้นิรภัยและให้กรรมการเก็บรักษาเงินทุกคนลงลายมือชื่อในรายงานเงินคงเหลือประจำวันไว้เป็นหลักฐานข้อ ๗๐ เมื่อกรรมการเก็บรักษาเงินได้ลงลายมือชื่อในรายงานเงินคงเหลือประจำวันแล้วให้ผู้จัดการฝ่ายการเงินเสนอเลขาธิการหรือผู้จัดการสำนักงานเพื่อทราบข้อ ๗๑ ในกรณีที่ปรากฏว่าเงินที่ได้รับมอบหมายให้เก็บรักษาไม่ตรงกับจำนวนเงินซึ่งแสดงไว้ในรายงานเงินคงเหลือประจำวันให้คณะกรรมการเก็บรักษาเงินและพนักงานการเงินผู้นำส่งร่วมกันบันทึกจำนวนที่ตรวจนับได้นั้นโดยหมายเหตุไว้ในรายงานเงินคงเหลือประจำวันและลงลายมือชื่อกรรมการทุกคนพร้อมด้วยพนักงานการเงินผู้นำส่งแล้วนำเงินเข้าเก็บรักษาในตู้นิรภัยและรายงานให้เลขาธิการหรือผู้จัดการสำนักงานประจำเขตทราบทันทีเพื่อพิจารณาสั่งการต่อไปข้อ ๗๒ เมื่อนำเงินเข้าเก็บในตู้นิรภัยเรียบร้อยแล้วให้กรรมการเก็บรักษาเงินใส่กุญแจตู้นิรภัยให้เรียบร้อยข้อ ๗๓ ในวันถัดจากวันทำการถัดไปหากต้องนำเงินออกจ่ายให้กรรมการเก็บรักษาเงินมอบเงินที่เก็บรักษาทั้งหมดให้เลขาธิการหรือผู้จัดการฝ่ายการเงินหรือผู้จัดการสำนักงานหรือพนักงานการเงินสำนักงานประจำเขตข้อ ๗๔ การเปิดประตูนิรภัยให้กรรมการเก็บรักษาเงินตรวจกุญแจ เมื่อปรากฏว่าอยู่ในสภาพเรียบร้อยจึงให้เปิดได้หากอยู่ในสภาพไม่เรียบร้อยหรือมีพฤติการณ์อื่นใดที่สงสัยว่าจะมีการทุจริตให้รายงานให้เลขาธิการหรือผู้จัดการสำนักงานทราบเพื่อพิจารณาสั่งการตามที่เห็นสมควรต่อไปหมวด๔การบัญชีและรายงานการเงิน ข้อ ๗๕ ให้สำนักงานรับผิดชอบจัดให้มีการบันทึกบัญชีสำนักงานตามหลักการบัญชีที่รับรองทั่วไปข้อ ๗๖ การจัดทำรายงานการเงินประจำเดือนและประจำไตรมาสของสำนักงานให้ดำเนินการดังต่อไปนี้(๑) ให้พนักงานการเงินของสำนักงานประจำเขตจัดทำรายงานการเงินประจำเดือนเสนอต่อผู้จัดการฝ่ายการเงินภายใน๑๐ วัน นับจากวันสิ้นเดือน(๒)ให้พนักงานการเงินของสำนักงานคณะกรรมการกำกับกิจการพลังงานจัดทำรายงานการเงินของสำนักงานเสนอต่อผู้จัดการฝ่ายการเงินภายใน๑๕ วัน นับจากวันสิ้นเดือน(๓)ให้ผู้จัดการฝ่ายการเงินจัดทำรายงานการเงินของสำนักงานเป็นรายไตรมาสเสนอต่อเลขาธิการและฝ่ายตรวจสอบภายในของสำนักงานภายใน๑๕ วันนับจากวันสิ้นงวดไตรมาส(๔)ให้เลขาธิการเสนอรายงานการเงินของสำนักงานเป็นรายไตรมาสต่อคณะกรรมการภายใน ๓๐วันนับจากวันสิ้นงวดไตรมาสการจัดทำรายงานการเงินตามวรรคหนึ่งให้เป็นไปตามแบบที่เลขาธิการกำหนดข้อ ๗๗ การจัดทำงบการเงินและบัญชีทำการประจำปีของสำนักงานให้ดำเนินการดังต่อไปนี้(๑)ให้พนักงานการเงินของสำนักงานคณะกรรมการกำกับกิจการพลังงานจัดทำงบการเงินและบัญชีทำการประจำปีของสำนักงานเสนอผู้จัดการฝ่ายการเงินภายใน ๔๕วัน นับจากวันสิ้นปีงบประมาณ(๒) ให้ผู้จัดการฝ่ายการเงินจัดทำงบการเงินและบัญชีทำการประจำปีของสำนักงานเสนอต่อเลขาธิการและฝ่ายตรวจสอบภายในของสำนักงานภายใน๖๐ วัน นับจากวันสิ้นปีงบประมาณ(๓) ให้เลขาธิการเสนองบการเงินและบัญชีทำการของสำนักงานส่งสำนักงานการตรวจเงินแผ่นดินหรือบุคคลภายนอกตามที่คณะกรรมการแต่งตั้งด้วยความเห็นชอบของสำนักงานการตรวจเงินแผ่นดินเป็นผู้สอบบัญชีภายใน๙๐ วันนับจากวันสิ้นปีงบประมาณการจัดทำงบการเงินและบัญชีทำการตามวรรคหนึ่งให้เป็นไปตามแบบที่เลขาธิการกำหนดข้อ ๗๘ บัญชีและทะเบียนทรัพย์สินรวมทั้งหลักฐานที่ใช้ในการลงบัญชีจะต้องเก็บไว้ให้เป็นระเบียบเพื่อสะดวกในการตรวจสอบและเก็บรักษาไว้ไม่น้อยกว่า๑๐ ปีหมวด๕การตรวจสอบ ข้อ ๗๙ ทุกวันเมื่อสิ้นเวลารับจ่ายเงินให้ผู้จัดการฝ่ายการเงินรับผิดชอบตรวจสอบความถูกต้องของเอกสารหลักฐานการรับเงินและการจ่ายเงินและตรวจสอบการรับจ่ายเงินสดย่อยรวมทั้งตรวจสอบความถูกต้องของการบันทึกบัญชีเอกสารหลักฐานการรับจ่ายเงินประจำวันและการรับจ่ายเงินสดย่อยข้อ ๘๐ ให้มีฝ่ายตรวจสอบภายในขึ้นตรงกับคณะกรรมการทำหน้าที่เป็นหน่วยตรวจสอบด้านการเงิน การบัญชี การพัสดุตลอดจนการปฏิบัติงานอื่นของสำนักงานตามที่คณะกรรมการมอบหมายทั้งนี้ให้มีการเสนอรายงานผลการตรวจสอบภายในของสำนักงานตามวรรคหนึ่งต่อคณะกรรมการภายใน ๙๐วันนับจากวันสิ้นปีงบประมาณประกาศณ วันที่ ๑๑ มีนาคม พ.ศ. ๒๕๕๑ดิเรกลาวัณย์ศิริประธานกรรมการกำกับกิจการพลังงานวัชศักดิ์/ผู้จัดทำ๑๗มีนาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๕๔ ง/หน้า ๑๐/๑๔ มีนาคม ๒๕๕๑